Τουρκοκρατία

[μικρογραφία|300x300εσ|''[Το παζάρι των Αθηνών|Το Παζάρι των Αθηνών –* [[Έντουαρντ Ντόντουελ]] (1819), έργο δημοσιευμένο στο ταξιδιωτικό βιβλίο του *A Classical and Topographical Tour through Greece*.]]

Ως *'Τουρκοκρατία** ορίζεται η ιστορική περίοδος κατά την οποία η [[Οθωμανική Αυτοκρατορία]] άσκησε πολιτική και διοικητική κυριαρχία στον γεωγραφικό χώρο της σημερινής [[Ελλάδα|Ελλάδας]], καθώς και σε ευρύτερες περιοχές που κατοικούνταν, διαχρονικά και σε ποικίλο βαθμό, από [[Έλληνες|ελληνικούς]] πληθυσμούς. Συμβατικά, η έναρξη της οθωμανικής περιόδου τοποθετείται στην [[Άλωση της Κωνσταντινούπολης (1453)|άλωση της Κωνσταντινούπολης]] το 1453· ωστόσο, η διείσδυση και η σταδιακή εγκατάσταση των Οθωμανών στον ευρύτερο ελλαδικό χώρο, τη [[Μικρά Ασία]] και τη Νότια [[Βαλκάνια|Βαλκανική]] είχαν αρχίσει ήδη από προγενέστερες δεκαετίες. Εάν ληφθεί υπόψη ως ενιαίος χώρος η Μικρά Ασία και η ελληνική χερσόνησος, η απαρχή της οθωμανικής παρουσίας θα μπορούσε θεωρητικά να αναχθεί στο 1071, αν και η εδραίωση της οθωμανικής κυριαρχίας πραγματοποιήθηκε ουσιαστικά κατά τον 15ο αιώνα. 

Η οθωμανική επέκταση υπήρξε σταδιακή, με αποτέλεσμα την κατάκτηση σχεδόν ολόκληρης της επικράτειας της σημερινής Ελλάδας, με εξαίρεση τα [[Επτάνησα]] και ορισμένες περιορισμένες εδαφικές ενότητες. Καθ’ όλη τη διάρκεια της περιόδου αυτής, οι ελληνικοί πληθυσμοί προέβησαν σε πολυάριθμες εξεγέρσεις και επαναστατικά κινήματα κατά της οθωμανικής εξουσίας. Η σημαντικότερη και καθοριστική υπήρξε η [[Ελληνική Επανάσταση του 1821|Επανάσταση του 1821]], η οποία οδήγησε στη συγκρότηση του ανεξάρτητου ελληνικού κράτους και σηματοδοτεί, τυπικά, τη λήξη της Τουρκοκρατίας, παρά το γεγονός ότι σημαντικές περιοχές της σημερινής ελληνικής επικράτειας παρέμεναν τότε υπό οθωμανικό έλεγχο.

==Ορολογία==
Ο όρος «Τουρκοκρατία» αποτελεί καθιερωμένη στην ελληνική ιστοριογραφία έννοια για την περίοδο κατά την οποία ο ελλαδικός χώρος βρισκόταν υπό οθωμανική κυριαρχία. Στην εποχή αυτή, η λέξη «Τούρκος» στα ελληνικά σήμαινε γενικά τον [[Μουσουλμάνος|μουσουλμάνο]] ή ειδικότερα τον μουσουλμάνο υπήκοο του [[Κατάλογος Σουλτάνων της Οθωμανικής Αυτοκρατορίας|σουλτάνου]]. Σύμφωνα με τον ιστορικό Στέφανο Παπαγεωργίου, πιο ακριβείς όροι θεωρούνται η «οθωμανική κατάκτηση» ή η «οθωμανική περίοδος», δεδομένου ότι η Οθωμανική Αυτοκρατορία ήταν πολυεθνική και όχι εθνικό τουρκικό κράτος, ενώ η σύνθεση της διοικητικής τάξης των Οθωμανών αξιωματούχων ήταν επίσης πολυεθνοτική, με λίγους μόνο αξιωματούχους [[Τούρκοι (έθνος)|τουρκικής]] καταγωγής.

Επιπλέον, μέχρι και τον 19ο αιώνα, τα μέλη των ανώτερων κοινωνικών στρωμάτων της Οθωμανικής Αυτοκρατορίας δεν αυτοπροσδιορίζονταν ως «Τούρκοι», αλλά ως Μουσουλμάνοι ή Οθωμανοί. Ο όρος «Τούρκος» χρησίμευε κυρίως για να διακρίνει τους μη-Τούρκους ή να περιγράψει τον Τουρκμένο μουσουλμάνο [[Αγρότης|αγρότη]] ή [[Νομάδες|νομά]] της Μικράς Ασίας, ενώ χρησιμοποιούνταν συχνά και με υβριστική χροιά για να χαρακτηρίσει κάποιον άξεστο ή απολίτιστο. Στη σύγχρονη ελληνική ιστοριογραφία, η χρήση του όρου «Τουρκοκρατία» αντικαθίσταται συχνά από τον όρο «οθωμανική περίοδος», αν και αρκετοί συγγραφείς εξακολουθούν να διατηρούν τον παραδοσιακό όρο. Κατά τον καθηγητή Ι.Κ. Χασιώτη, η χρήση του «πολιτικά ορθότερου» (όπως αναφέρει ο ίδιος) όρου «οθωμανική περίοδος» εντάσσεται στην προσπάθεια δυτικών ιστορικών να αναδείξουν τον πολυεθνικό χαρακτήρα της Οθωμανικής Αυτοκρατορίας και να αμβλύνουν τις διακρίσεις μεταξύ κατακτητών και κατακτημένων. Ο πολυπολιτισμικός χαρακτήρας της αυτοκρατορίας, ωστόσο, αμφισβητείται από τους καθηγητές ιστορικούς Σπ. Βρυώνη και M. Reinkowski. Ο οθωμανολόγος Φωκίων Κοτζαγιώργης επισημαίνει ότι η ιστορία της περιόδου πριν τον 19ο αιώνα μπορεί να εξεταστεί ως «πρώιμη νεώτερη» ή «[[Μεταβυζαντινή περίοδος|μεταβυζαντινή]]», αλλά θεωρεί προτιμότερο ως περισσότερο ουδέτερο τον όρο «οθωμανική περίοδος», όχι λόγω «πολιτικής ορθότητας», αλλά επειδή αποδίδει ρεαλιστικά την καθημερινή ζωή χωρίς να επηρεάζεται από ιδεολογικά πρίσματα.

==Οθωμανική κυριαρχία==
===Οθωμανική επέκταση===
[[Αρχείο:Melchior Lorck - Spahi.jpg|thumb|Οθωμανός [[σπαχής]] (16ος αι).]]
Οι Οθωμανοί έφτασαν στην περιοχή όταν η [[Βυζαντινή Αυτοκρατορία]] ήταν ήδη αποδυναμωμένη από την [[Δ΄ Σταυροφορία|τέταρτη σταυροφορία]] και την προσωρινή κατάλυση της υπόστασής της το [[1204]]. Παράλληλα με τις νίκες τους επί των [[Βούλγαροι|Βουλγάρων]] το [[1371]] και των Σέρβων το [[1389]], προωθήθηκαν και στη νότια Βαλκανική και κατέλαβαν την [[Αθήνα]] το 1458. Οι Έλληνες άντεξαν στην [[Πελοπόννησος|Πελοπόννησο]] μέχρι το 1460, και οι [[Βενετοί]] και οι [[Γενουάτες]] παρέμειναν σε μερικά από τα νησιά του Αιγαίου και στο Ιόνιο, αλλά από το 1500 το μεγαλύτερο τμήμα των πεδιάδων και των νησιών της Ελλάδας ήταν στα οθωμανικά χέρια. Τα βουνά της Ελλάδας ήταν κατά ένα μεγάλο μέρος άθικτα, και ήταν ένα καταφύγιο για τους Έλληνες που ήθελαν να ξεφύγουν από την ξένη κυριαρχία. Η [[Κύπρος]] έπεσε στα χέρια των Οθωμανών το 1571, και οι Βενετοί διατήρησαν την [[Κρήτη]] μέχρι το 1669. Μόνο τα [[Επτάνησα]], που κυβερνήθηκαν από τη [[Βενετική Δημοκρατία]], δεν κατακτήθηκαν από τους Οθωμανούς.

===Μετανάστευση===
Την εδραίωση της οθωμανικής κυριαρχίας ακολούθησαν δύο διαφορετικά ρεύματα ελληνικής μετανάστευσης. Το πρώτο ρεύμα συνδέθηκε με Έλληνες διανοούμενους, όπως ο [[Βασίλειος Βησσαρίων|Βασίλειος Βησσαρίωνας]], ο [[Γεώργιος Πλήθων Γεμιστός|Γεώργιος Πλήθωνας Γεμιστός]] και ο [[Μάρκος Μουσούρος]], που μετανάστευσαν σε άλλες χώρες της Δυτικής Ευρώπης επηρεάζοντας την έλευση της [[Αναγέννηση]]ς. Βέβαια, η μεγάλης κλίμακας μετανάστευση των Ελλήνων σε άλλα μέρη της Ευρώπης, και κυρίως σε ιταλικά πανεπιστήμια, ξεκίνησε πολύ νωρίτερα, μετά την [[Άλωση της Κωνσταντινούπολης (1204)|άλωση της Κωνσταντινούπολης από τους σταυροφόρους]], παράγοντας μία νέα τάση στη σύγχρονη [[Απόδημος Ελληνισμός|ελληνική διασπορά]]. Η δεύτερη, κυρίως εσωτερική μετανάστευση συνδέεται με εσωτερικές μετακινήσεις των Ελλήνων που άφησαν τις πεδιάδες της ελληνικής χερσονήσου και επανεγκαταστάθηκαν σε ορεινές περιοχές, όπου το άγριο τοπίο έκανε δύσκολη τη διοικητική και τη στρατιωτική παρουσία για τους Οθωμανούς.

===Διοίκηση===
[[Αρχείο:Karte von Griechenland und der europäischen Türkei 1829.JPG|320px|thumb|«Χάρτης Ελλάδος και Ευρωπαϊκής Τουρκίας» με δημογραφικές και άλλες πληροφορίες. Έκδοση Creuzbauer und Nöldeke, Karlsruhe, 1829, από το HISTORISCH-GENEALOGISCH-GEOGRAPHISCHER ATLAS von Le Sage Graf Las Cases.]]
Ο [[σουλτάνος]] βρισκόταν στην κορυφή της κυβέρνησης της [[οθωμανική αυτοκρατορία|οθωμανικής αυτοκρατορίας]]. Αν και ήταν απόλυτος μονάρχης, στην πραγματικότητα δεσμευόταν από την παράδοση και άλλες κοινωνικές συμβάσεις της εποχής του, που αφορούσαν ενίοτε στην κληρονομική μεταβίβαση του αξιώματός του. Οι περιορισμοί που επιβάλλονταν από την παράδοση ήταν κυρίως [[θρησκεία|θρησκευτικού]] χαρακτήρα. Το [[Κοράνιο]] ήταν ο βασικός περιορισμός για την απόλυτη εξουσία του σουλτάνου, λειτουργώντας με αυτόν τον τρόπο, ως ιδιότυπο «σύνταγμα».

Η οθωμανική διοίκηση των επαρχιών χαρακτηρίστηκε από δύο βασικές λειτουργίες. Οι τοπικοί διαχειριστές στις επαρχίες είχαν στρατιωτικό ρόλο και οικονομικό ως εισπράκτορες του φόρου. Η στρατιωτική οργάνωση ήταν φεουδαρχικού χαρακτήρα. Το ιππικό του σουλτάνου ήταν πλήρως οθωμανικό και είχε παραχωρηθεί γη στους ιππείς, σε μεγάλα ή σε μικρά μερίδια, ανάλογα με τον βαθμό των ιππέων. Όλοι οι μη-μουσουλμάνοι απαγορευόταν να ιππεύουν, κάτι που έκανε το ταξίδι και την εσωτερική κινητικότητα δύσκολη. Οι Οθωμανοί χώρισαν την Ελλάδα σε έξι [[σαντζάκι]]α, με κυβερνήτη τον Σαντζάκμπεη, που λογοδοτούσε στον σουλτάνο, ο οποίος εγκαταστάθηκε στην [[Κωνσταντινούπολη]] το 1453. Πριν τον χωρισμό σε σαντζάκια, οι οθωμανοί εφάρμοσαν το σύστημα των [[μιλλέτ|μιλετιών]], διαχωρίζοντας τους λαούς της οθωμανικής αυτοκρατορίας με βάση τη θρησκεία.

Αυτή η άποψη θεωρείται «μύθος» και «ιστορικό φετίχ» από τον Μπέντζαμιν Μπροντ, ο οποίος πιστεύει ότι πριν από τον 19ο αιώνα οι κοινότητες των μη μουσουλμάνων δεν είχαν μια σταθερή διοικητική οργάνωση.

Το κατακτημένο έδαφος μοιράστηκε σε οθωμανούς ευγενείς, οι οποίοι το διατηρούσαν ως [[Φέουδο|φέουδα]] (τιμάρια και ζιαμέτ) απευθείας υπό την εξουσία του σουλτάνου. Αυτή η γη δεν μπορούσε να πωληθεί ή να κληρονομηθεί, αλλά επανερχόταν στην κατοχή του σουλτάνου, όταν πέθαινε ο φεουδάρχης. Κατά τη διάρκεια της ζωής τους αυτοί οι οθωμανοί ευγενείς, γενικά ιππείς στο ιππικό του σουλτάνου, ζούσαν καλά με τα έσοδα από τα κτήματά τους, καλλιεργούμενα σε μεγάλο βαθμό από αγρότες.

Οι Οθωμανοί βασικά εγκατέστησαν αυτό το φεουδαρχικό σύστημα πάνω στο υπάρχον σύστημα. Οι αγρότες διατήρησαν τη δική τους γη και η κυριαρχία τους πάνω από τη γη τους παρέμεινε κληρονομική και αναπαλλοτρίωτη. Επίσης, δεν επιβλήθηκε στρατιωτική θητεία για τον αγρότη στην οθωμανική διοίκηση. Οι μη-μουσουλμάνοι θεωρητικά απαγορευόταν να μεταφέρουν όπλα, αλλά αυτό το μέτρο εν γένει αγνοήθηκε, ειδικότερα στην [[Κρήτη]].

Ωστόσο, η [[φορολογία]] της οθωμανικής διοίκησης ήταν βαριά, περιλαμβάνοντας και «προσφορά παιδιών». Οι Οθωμανοί απαιτούσαν ένα αρσενικό παιδί στα πέντε σε κάθε χριστιανική οικογένεια να οδηγείται μακριά από την [[οικογένεια]] στο σώμα των [[Γενίτσαροι|Γενιτσάρων]] για στρατιωτική εκπαίδευση στον στρατό του σουλτάνου. Την οθωμανική διοίκηση ενίσχυαν πολλοί κατασταλτικοί νόμοι και ενίοτε διεπράχθησαν σφαγές κατά του άμαχου πληθυσμού. Επίσης, σε περίπτωση δικαιοπραξίας, ο λόγος των Ελλήνων στο δικαστήριο δεν μετρούσε ενάντια στον λόγο των Οθωμανών.

==Καθημερινή ζωή ==
===Θρησκευτικές διακρίσεις===
[[Αρχείο:Un Prêtre Grec et un Turc - Louis Dupré.jpg|thumb|Χριστιανός ορθόδοξος ιερωμένος και μουσουλμάνος. (Αθήνα, 1819(;)) -- του [[Λουί Ντυπρέ|Λουί Ντιπρέ]].]]
Το Οθωμανικό κράτος είχε [[θεοκρατία|θεοκρατικό]] χαρακτήρα και το καθεστώς των υπηκόων βασιζόταν στον [[σαρία|Ισλαμικό νόμο]]. Οι [[Χριστιανοί]] και οι [[Εβραίοι]], σαν μη-μουσουλμάνοι (''dhimmi'' ή  ''zimmi'' , τζιμήδες), ήταν σε δεύτερη μοίρα και αυτό είχε εφαρμογή στην καθημερινή τους ζωή. Ήταν αυστηρά διαχωρισμένοι από τους [[μουσουλμάνοι|μουσουλμάνους]], ζώντας σε ξεχωριστές συνοικίες στις ίδιες πόλεις. Δεν ήταν ελεύθεροι να αναμιγνύονται με τη μουσουλμανική κοινότητα ούτε να έχουν κάποια αξιόλογη συμμετοχή στην πνευματική ζωή των μουσουλμάνων. Μέχρι τα μέσα του 18ου αιώνα οι μη μουσουλμάνοι υφίσταντο ένα πλήθος περιορισμών, ακόμα και στην εμφάνιση και τη συμπεριφορά τους προς τους μουσουλμάνους. Για να είναι εμφανές ποιος ανήκει στην κυρίαρχη ομάδα και ποιος όχι, επιβαλλόταν διαφορετική ενδυμασία στην κάθε θρησκευτική κοινότητα. Στους μη μουσουλμάνους απαγορευόταν να μοιάζουν μουσουλμάνοι και η ενδυμασία τους έπρεπε να είναι από φτηνά υλικά. Ο κώδικας ενδυμασίας δεν περιοριζόταν στους δημόσιους χώρους. Για παράδειγμα, στα λουτρά οι μη μουσουλμάνοι έπρεπε να χρησιμοποιούν διαφορετικές πετσέτες από τους μουσουλμάνους και να μη φορούν τους ειδικούς ξύλινους κοθόρνους για τα λουτρά. Αυτοί οι περιορισμοί καταργήθηκαν το 1829.

Περιορισμοί υπήρχαν και στη δυνατότητα των μη μουσουλμάνων να κυκλοφορούν έφιπποι ή πάνω σε καμήλες. Επίσης απαγορεύονταν οι δημόσιες θρησκευτικές εκδηλώσεις και οι καμπανοκρουσίες. Ο Κωνσταντίνος Οικονόμου (ο εξ Οικονόμων) αναφέρει ότι αντί για καμπάνες χρησιμοποιούνταν  ξύλινα σήμαντρα και προφορικές προσκλήσεις από άτομα που λέγονταν από τους Έλληνες «κράκτες» και από τους Τούρκους υποτιμητικά «''τσεχενμεδίν νταβετσί''» (κλητήρας της Κόλασης). Σε κάποιες κοινότητες δινόταν από τον σουλτάνο ως προνόμιο η άδεια να χρησιμοποιούνται καμπάνες, όπως στη νήσο Σύμη από τον Σουλεϊμάν Α΄.

Επειδή κάποτε παραβιάζονταν αυτοί οι νόμοι, κατά καιρούς ανανεώνονταν με νέα φιρμάνια. Το 1631 αυτοκρατορική διάταξη επαναλαμβάνει ότι:

:"''Σύμφωνα με τον Ιερό Νόμο και τον [κρατικό] Νόμο, οι Χριστιανοί πρέπει να ξεχωρίζουν από την ενδυμασία τους και την εμφάνισή τους ως κατώτεροι. Δεν επιτρέπεται να ιππεύουν, να φορούν ρούχα από μετάξι ... Και όμως, για κάποιο διάστημα ο νόμος δεν εφαρμόζεται και με την άδεια των δικαστών, οι Χριστιανοί και οι Εβραίοι άρχισαν να κυκλοφορούν ντυμένοι με ακριβά ρούχα. Όσο για τις γυναίκες τους, δεν κατεβαίνουν από το πεζοδρόμιο για να δώσουν χώρο στις Μουσουλμάνες γυναίκες που συναντούν στην αγορά. ...  Έτσι, είναι απολύτως σημαντικό να ανακοινωθούν και πάλι αυτές οι διαταγές ώστε να εξασφαλιστεί ότι τηρούνται.''"

Ευρωπαίοι περιηγητές που βρέθηκαν στην Κρήτη στις αρχές του 19ου αι. αναφέρουν ως παράδειγμα κακομεταχείρισης των Ελλήνων το ότι «''αν ένας έφιππος Έλληνας συναντήσει κάποιον διακεκριµένο Τούρκο, πρέπει να αφιππεύσει και να περιµένει να περάσει αυτός''» και ότι «''ακόµα και οι επίσκοποι και οι ηγούµενοι, ... , αναγκάζονται να ξεπεζέψουν και να δώσουν τα µουλάρια τους στους υπηρέτες τους. Αυτή είναι µια απ' τις οφθαλµοφανείς ταπεινώσεις για το ελληνικό έθνος.''» Απαγόρευση στους χριστιανούς να κυκλοφορούν έφιπποι αναφέρεται και στα μέσα του 19ου αι. στο Ρέθυμνο.

Μετά τους πρώτους δύο αιώνες κατακτήσεων, και αφού σταθεροποιήθηκε το Οθωμανικό κράτος στα Βαλκάνια, αυτό δεν είχε μεγάλη ανάγκη για διατήρηση των προνομίων που είχαν αρχικά παραχωρηθεί στις χριστιανικές κοινότητες. Ένα από τα μέτρα που εφαρμόστηκαν για να ασκηθεί οικονομική πίεση σε ναούς και μοναστήρια ήταν η κατάσχεση και πώληση των ακινήτων τους, τα οποία μπορούσαν μετά να επαναγοράσουν τα ίδια θρησκευτικά ιδρύματα ή άλλοι. Αυτό συνέβη επί Σελίμ Β' (1566-1574). Τότε τα μικρότερα μοναστήρια δεν κατάφεραν να αγοράσουν πάλι τα κτήματά τους και ως εκ τούτου διαλύθηκαν και εγκαταλείφθηκαν, ενώ τα ακίνητα πέρασαν σε ιδιώτες, Μουσουλμάνους ή άλλους.

===Ίδρυση και επισκευή ναών===
Σύμφωνα με το επίσημο δίκαιο, κατά τους πρώτους αιώνες της τουρκοκρατίας δεν επιτρεπόταν η ίδρυση και κατασκευή μη-ισλαμικών ναών σε χωριά και σημαντικούς οικισμούς. Κατά την Χανεφιτική σχολή Δικαίου που ήταν αποδεκτή στην Οθωμ. Αυτοκρατορία, επιτρεπόταν η επισκευή αυτών των λατρευτικών κτισμάτων που υπήρχαν πριν από την κατάκτηση και εφ' όσον αυτή είχε γίνει με συνθήκη. Σύμφωνα με έναν εξέχοντα νομομαθή της εποχής, οι εκκλησίες που κτίστηκαν μετά την σύναψη συνθηκών έπρεπε να γκρεμιστούν. Στην πράξη έγινε δεκτό ότι μπορούν να επισκευάζονται κατεστραμμένοι ναοί, χωρίς να γίνονται μεγαλύτεροι και με τη χρήση ίδιων υλικών. Υπάρχουν μαρτυρίες του 17ου αιώνα κατά τις οποίες φανατικοί μουσουλμάνοι κατέστρεφαν εκ βάθρων εκκλησίες, ακόμα και αυτές που υπήρχαν πριν από την κατάκτηση, κατά παράβαση των νόμων και παρά τη θέληση πολιτικών αρχόντων. Ο βαθμός ανοχής ήταν ποικίλος, ανάλογα με τις εκάστοτε και κατά τόπους Αρχές. Στην Ελλάδα και τα Βαλκάνια υπήρξαν αρκετές ιδρύσεις νέων ναών και μονών, είτε σε νέα χωριά είτε σε προϋπάρχοντα. Παρατηρείται ότι ενώ οι άδειες για επισκευές δίνονταν γραπτώς, οι άδειες για κατασκευή νέων κτισμάτων (''ex nihilo'') δινόταν προφορικά από τις τοπικές Αρχές.

===Οικονομία===
[[Αρχείο:Greek merchant 16th century (cropped).JPG|thumb|left|120px|Χαρκακτικό με την απεικόνιση Έλληνα εμπόρου (16ος αιώνας)]]
[[Αρχείο:Greek woman of Thessalonika 1500s.JPG|thumb|160px|Ελληνίδα από τη [[Θεσσαλονίκη]] (16ος αιώνας) [[Τζέκαρε Βεκέλλιο]]]]

Η οικονομική κατάσταση της Ελλάδας υποβαθμίστηκε σε μεγάλο βαθμό κατά τη διάρκεια της οθωμανικής περιόδου της χώρας. Η ζωή έγινε σε μεγάλο βαθμό αγροτική και βαρειά  φορολογία εφαρμόστηκε για τον χριστιανικό πληθυσμό και πολλοί Έλληνες αναγκάστηκαν να στραφούν σε καλλιέργειες για να εξασφαλίσουν την αυτάρκειά τους, ενώ σε προηγούμενες εποχές η ελληνική επικράτεια ήταν καλά ανεπτυγμένη και αστικοποιημένη. Εξαίρεση σε αυτόν τον κανόνα ήταν η Κωνσταντινούπολη και τα Ιόνια νησιά όπου ζούσαν πολλοί εύποροι Έλληνες. Οι Έλληνες έφεραν βαρέως την εξασθενισμένη οικονομική κατάσταση της χώρας τους στη διάρκεια της οθωμανικής περιόδου.

Περί το 1600, οι Οθωμανοί επέβαλαν στρατιωτική διοίκηση σε τμήματα της Ελλάδας, όπου προβαλλόταν αντίσταση, επιταχύνοντας τη μείωση του ντόπιου πληθυσμού. Τα προγενέστερα φέουδα, που αποδίδονταν απευθείας από τον Σουλτάνο, έγιναν κληρονομικά εδάφη (''τσιφλίκια''), που μπορούσαν να πωληθούν ή να μεταβιβαστούν σε κληρονόμους. Η νέα τάξη Οθωμανών γαιοκτημόνων μείωσε τους ελεύθερους Έλληνες καλλιεργητές, οδηγώντας πολύ κόσμο από τις πεδιάδες σε ορεινές επικράτειες όπου η γη ήταν λιγότερο γόνιμη αλλά υπήρχε περισσότερη ασφάλεια. Οι αγρότες, που αποτελούσαν και τον κύριο όγκο του πληθυσμού, βυθίστηκαν στην εξαθλίωση. Φλαμανδός περιηγητής στα μέσα του 16ου αιώνα αναφέρει ότι «ένας άνθρωπος στην πατρίδα μου ξοδεύει για την ημερήσια διατροφή του περισσότερα από όσα ένας χωρικός στην Τουρκία μέσα σε δώδεκα μέρες». Η κατάσταση επιδεινώθηκε μετά τα τέλη του 16ου αιώνα όταν η Οθωμανική Αυτοκρατορία μπήκε σε παρακμή. Έγινε μεγάλη υποτίμηση του νομίσματους, του «άσπρου», και κατακόρυφη άνοδος των τιμών.  <br />Μεγάλο μέρος του εμπορίου και της οικονομίας της αυτοκρατορίας αφέθηκε στους Χριστιανούς (όπως και στους Εβραίους). Αυτή η «ανοχή» (εισαγωγικά του συγγραφέα) ήταν αναγκαστική αφού η άρχουσα μουσουλμανική ελίτ ήταν μια κοινωνία πολεμιστών που περιφρονούσε το εμπόριο.

==Εκπαίδευση των Ελλήνων στην οθωμανική αυτοκρατορία==

Στο διάστημα της οθωμανικής περιόδου δημιουργήθηκαν μια σειρά από ελληνικά σχολεία τα οποία και φρόντισαν για την παιδεία των Ελλήνων και άλλων ορθοδόξων, τα οποία ονομάστηκαν **Φροντιστήρια*' (από την αρχαία ελληνική λέξη για την εκπαίδευση). Από αυτά τα φροντιστήρια αποφοιτούσαν οι δάσκαλοι των ελληνικών κοινοτήτων. Ανάμεσα σε αυτά ήταν το [[Φροντιστήριο Τραπεζούντας|Φροντιστήριο της Τραπεζούντας]], το [[Φροντιστήριο Χερσώνος|Ελληνικόν Φροντιστήριον Χερσώνος]], το [[Φροντιστήριο Αργυρούπολης Πόντου|Ελληνικόν Φροντιστήριον Αργυροπόλεως]]  και άλλα.

==Εξισλαμισμός==
Στη διάρκεια της οθωμανικής κατάκτησης έγινε [[εξισλαμισμός]] μεγάλων τμημάτων του πληθυσμού σε διάφορα μέρη της [[Ελλάδα|Ελλάδας]] και της [[Μικρά Ασία|Μικράς Ασίας]], γεγονός που επέφερε σημαντικές πολιτισμικές, δημογραφικές και οικονομικές αλλαγές. Τα αίτια κυρίως  ήταν η νομικά κατώτερη θέση των μη μουσουλμάνων, η βαρύτερη φορολογία, οι καθημερινές ταπεινώσεις εκ μέρους των Τούρκων κλπ. Μαζικοί εξισλαμισμοί γίνονταν μετά από αποτυχημένες επαναστάσεις, από εξαναγκασμό αιχμαλώτων, με  παιδομάζωμα κ.ά. Περισσότεροι εξισλαμισμοί έγιναν στην [[Μικρά Ασία]], τον [[Πόντος|Πόντο]], την [[Θράκη]] (Δυτική και Ανατολική), την [[Καππαδοκία]], στην Ήπειρο (βόρεια και νότια) και στην Μακεδονία, καθώς και στα μεγάλα αστικά κέντρα (π.χ [[Κωνσταντινούπολη]]) με αποτέλεσμα οι περιοχές αυτές να αποκτήσουν μουσουλμανική πλειονότητα, ενώ μεγάλης έκταση εξισλαμισμοί συνέβησαν και στην [[Κρήτη]], έτσι ώστε το 1821 ένα μεγάλο μέρος του πληθυσμού του νησιού ήταν μουσουλμάνοι (*Τουρκοκρητικοί*). Σε κάποιες περιπτώσεις γινόταν μαζικός εξισλαμισμός ολόκληρων χωριών με μια απλή τελετή από έναν χότζα.
 
Πολλοί χριστιανοί άλλαζαν θρήσκευμα μόνο επιφανειακά ή και παρέμεναν [[κρυπτοχριστιανοί]]. Σε κάποιες περιοχές δημιουργήθηκαν κοινότητες «ατελώς εξισλαμισμένων», όπως οι *Βαλαάδες* της [[Μακεδονία (ελληνικό διαμέρισμα)|Μακεδονίας]], οι οποίοι διατηρούσαν την ελληνική γλώσσα και έθιμα, οι *Ντονμέδες*  Εβραίοι, ή οι «σαμπάνηδες» ή «μουρτάτες» αρβανίτες πρώην χριστιανοί της [[Κάρυστος|Καρύστου]]. Μερικοί νέο-μουσουλμάνοι, όπως οι [[Λαζοί]] του Πόντου, γίνονταν εξαιρετικά φανατικοί και ανάγκαζαν με βιαιοπραγίες σε εξισλαμισμό και τους Έλληνες. Με το Xάτι Χουμαγιούν του 1856 πολλοί [[κρυπτοχριστιανοί]] επανήλθαν στον χριστιανισμό αλλά υπέστησαν διώξεις από το τουρκικό κράτος. Οι [[Νεομάρτυρας|Νεομάρτυρες]] της [[Ορθόδοξη Εκκλησία|Ορθόδοξης Εκκλησίας]] είναι περιπτώσεις εξισλαμισμένων χριστιανών που θέλησαν να επανέλθουν στο χριστιανισμό και για το λόγο αυτό εκτελέστηκαν με μαρτυρικό τρόπο.<br />Αντίρροπα προς τον εξισλαμισμό λειτουργούσε η ανάγκη για ύπαρξη μη μουσουλμάνων ώστε από αυτούς να εισπράττει φόρους το κράτος.
  
Ο εξισλαμισμός είναι γνωστός και ως *τούρκεμα* (συνήθως στη δημώδη γλώσσα) ή *εκτουρκισμός*.

==Παραπομπές==
<references />

== Εξωτερικοί σύνδεσμοι ==
*Δημήτρης Γ. Αποστολόπουλος, Χαλίφης αυτοκράτορας – Ρωμιός πατριάρχης [https://web.archive.org/web/20121116222542/http://news.kathimerini.gr/4dcgi/_w_articles_civ_448447_29/05/2005_144987]
*Δημήτρης Γ. Αποστολόπουλος, «Έγινε η άλωση της Κωνσταντινούπολης; Ο πολιτικός χειρισμός από τον Πατριάρχη Ιερεμία A΄ ενός ιστορικού γεγονότος το 1537 για να μην καταστραφούν οι εκκλησίες»[https://web.archive.org/web/20121116212810/http://news.kathimerini.gr/4dcgi/_w_articles_civ_100018_20/05/2007_227320]
* 
* 

==Βιβλιογραφία==
*
*
*

==Διαβάστε επίσης==

Τμήμα της σχετικής βιβλιογραφίας για την εποχή της οθωμανικής περιόδου έχει ως εξής:

===Ελληνική===
* 
*  
* 
* 
* 
*  
* [http://books.google.gr/books/about/%CE%97_%CE%98%CE%B5%CF%83%CF%83%CE%B1%CE%BB%CE%B9%CE%B1_%CF%83%CF%84%CE%B7%CE%BD_%CF%84%CE%BF%CF%85%CF%81%CE%BA.html?id=N1ZoAAAAMAAJ&redir_esc=y Αρσενίου Αρσεν. Λάζαρος, Η Θεσσαλια στην τουρκοκρατια. Εκδοσεις Επικαιροτητα, 1984 - 415 σελίδες.]
* [http://books.google.gr/books/about/%CE%9C%CE%B7%CF%87%CE%B1%CE%BD%CE%B9%CF%83%CE%BC%CE%BF%CE%AF_%CF%84%CE%B7%CF%82_%CE%B1%CE%B3%CF%81%CE%BF%CF%84%CE%B9.html?id=y1B7MwEACAAJ&redir_esc=y Ασδραχάς Ι. Σπύρος, Μηχανισμοί της αγροτικής οικονομίας στην τουρκοκρατία: ΙΕ'-ΙΣΤ' αι.  Θεμέλιο, 1978 - 300 σελίδες.]
* [http://books.google.gr/books/about/%CE%97_%CE%AC%CE%BB%CF%89%CF%83%CE%B9%CF%82_%CF%84%CE%B7%CF%82_%CE%9A%CF%89%CE%BD%CF%83%CF%84%CE%B1%CE%BD%CF%84.html?id=AjZ-ngEACAAJ&redir_esc=y Η άλωσις της Κωνσταντινουπόλεως και η Τουρκοκρατία. 1954.]
* [http://books.google.gr/books/about/%CE%97_%CE%B5%CE%BD_%CE%95%CE%BB%CE%BB%CE%AC%CE%B4%CE%B9_%CE%B5%CE%BA%CE%BA%CE%BB%CE%B7%CF%83%CE%B9%CE%B1%CF%83.html?id=xcgVAQAAIAAJ&redir_esc=y Ορλάνδος Κ. Αναστάσιος, Η εν Ελλάδι εκκλησιαστική αρχιτεκτονική επί Τουρκοκρατίας. Έκδοση  "Η  εν Αθήναις Αρχαιολογική Εταιρεία", 2000, 45 σελίδες.]
* [http://anemi.lib.uoc.gr/search/?dtab=m&search_type=simple&search_help=&display_mode=overview&wf_step=init&show_hidden=0&number=10&keep_number=&cclterm1=%CF%84%CE%BF%CF%85%CF%81%CE%BA%CE%BF%CE%BA%CF%81%CE%B1%CF%84%CE%AF%CE%B1&cclterm2=&cclterm3=&cclterm4=&cclterm5=&cclterm6=&cclterm7=&cclterm8=&cclfield1=term&cclfield2=&cclfield3=&cclfield4=&cclfield5=&cclfield6=&cclfield7=&cclfield8=&cclop1=&cclop2=&cclop3=&cclop4=&cclop5=&cclop6=&cclop7=&isp=&display_help=0&offset=1&search_coll%5Bmetadata%5D=1&&stored_cclquery=&skin=&rss=0&store_query=1&show_form=&lang=el&export_method=none&display_mode=detail&ioffset=1&offset=1&number=1&keep_number=10&old_offset=1&search_help=detail Αραβαντινός, Παναγιώτης Σταμ., Βιογραφική συλλογή λογίων της τουρκοκρατίας . Εισαγωγή-επιμέλεια Κ. Θ. Δημαρά. Εκδόσεις Εταιρείας Ηπειρωτικών Μελετών,  1960. 249 σ.]
* [http://www.karaberopoulos.gr/karaberopoulos/ergasies/65.asp Γιάννης, Καράς, Οι Επιστήμες στην Τουρκοκρατία. Χειρόγραφα και έντυπα, Τόμ. Γ΄, Οι Επιστήμες της Ζωής, Αθήνα, Βιβλιοπωλείον της "Εστίας", 1994.  519 σ.] 
*[http://www.myriobiblos.gr/texts/greek/visvizis.html  Βισβίζης T. Ιάκωβος,  Η Κοινοτική διοίκησις των Ελλήνων κατά την Τουρκοκρατίαν  Από: L'Hellenisme Contemporain: Le cinq-centieme anniversaire de la prise de Constantinople, Athènes 1953.]

===Ξενόγλωσση===
*
*Speros Vryonis Jr., [http://www.jstor.org/stable/2853347 Isidore Glabas and the Turkish Devshirme]," *Speculum* 31 (July 1956), pp. 433-443.
*Speros Vryonis Jr., *The Decline of Medieval Hellenism in Asia Minor and the Process of Islamization from the Eleventh through the Fifteenth Century*. Berkeley: University of California Press, 1971.[http://www.jstor.org/discover/10.2307/2854473?uid=3738128&uid=2&uid=4&sid=21103962963491 Παρουσίαση, κριτική του βιβλίου]
*Speros Vryonis Jr., Studies On Byzantium, Seljuks, And Ottomans: Reprinted Studies. Undena Publications, 1981.[http://books.google.gr/books/about/Studies_on_Byzantium_Seljuks_and_Ottoman.html?id=dzUbAAAAYAAJ&redir_esc=y]
*
*
*
*
*

===Ειδικός και επιστημονικός περιοδικός τύπος===
*
*Άμαντος Κωνσταντίνος, Τα γράμματα εις την Χίον κατά την Τουρκοκρατίαν, 1566-1822. Σχολεία και Λόγιοι (1946).[http://www.keine-academyofathens.gr/index.php?option=com_content&view=article&id=123%3A-1874-1960&catid=37%3Ato-keine&Itemid=58&lang=el]
*Ιστορία του Νέου Ελληνισμού, 1770-2000. Έκδ. "Ελληνικά Γράμματα", 2003, τόμ. 1. [https://www.academia.edu/8790192/Istoria_Neou_Ellinismou_1770-2000_T01 Διαθέσιμο στο https://www.academia.edu/8790192/Istoria_Neou_Ellinismou_1770-2000_T01.]
*Βρυώνης Σπύρος, Η παρακμή του μεσαιωνικού ελληνισμού της Μικράς Ασίας και η διαδικασία του εξισλαμισμού. Μορφωτικό Ίδρυμα Εθνικής Τραπέζης, 1996. ISBN 978-960-250-117-7. [http://www.biblionet.gr/book/8140/Vryonis,_Speros_Jr./%CE%97_%CF%80%CE%B1%CF%81%CE%B1%CE%BA%CE%BC%CE%AE_%CF%84%CE%BF%CF%85_%CE%BC%CE%B5%CF%83%CE%B1%CE%B9%CF%89%CE%BD%CE%B9%CE%BA%CE%BF%CF%8D_%CE%B5%CE%BB%CE%BB%CE%B7%CE%BD%CE%B9%CF%83%CE%BC%CE%BF%CF%8D_%CF%84%CE%B7%CF%82_%CE%9C%CE%B9%CE%BA%CF%81%CE%AC%CF%82_%CE%91%CF%83%CE%AF%CE%B1%CF%82_%CE%BA%CE%B1%CE%B9_%CE%B7_%CE%B4%CE%B9%CE%B1%CE%B4%CE%B9%CE%BA%CE%B1%CF%83%CE%AF%CE%B1_%CF%84%CE%BF%CF%85_%CE%B5%CE%BE%CE%B9%CF%83%CE%BB%CE%B1%CE%BC%CE%B9%CF%83%CE%BC%CE%BF%CF%8D]
*Κοντογιώργης, Γιώργος Δ., Κοινωνική δυναμική και πολιτική αυτοδιοίκηση : οι ελληνικές κοινότητες της τουρκοκρατίας,  Αθήνα, εκδ. "Νέα Σύνορα", 1982, σελ. 581.[https://web.archive.org/web/20150426023009/http://www.stamoulis.gr/-%CE%9A%CE%BF%CE%B9%CE%BD%CF%89%CE%BD%CE%B9%CE%BA%CE%AE-%CE%94%CF%85%CE%BD%CE%B1%CE%BC%CE%B9%CE%BA%CE%AE-%CE%BA%CE%B1%CE%B9-%CE%A0%CE%BF%CE%BB%CE%B9%CF%84%CE%B9%CE%BA%CE%AE-%CE%91%CF%85%CF%84%CE%BF%CE%B4%CE%B9%CE%BF%CE%AF%CE%BA%CE%B7%CF%83%CE%B7-%CE%9F%CE%B9-%CE%B5%CE%BB%CE%BB%CE%B7%CE%BD%CE%B9%CE%BA%CE%AD%CF%82-%CE%BA%CE%BF%CE%B9%CE%BD%CF%8C%CF%84%CE%B7%CF%84%CE%B5%CF%82-%CF%84%CE%B7%CF%82-%CF%84%CE%BF%CF%85%CF%81%CE%BA%CE%BF%CE%BA%CF%81%CE%B1%CF%84%CE%AF%CE%B1%CF%82_p-395507.aspx]
*[http://anemi.lib.uoc.gr/php/pdf_pager.php?rec=/metadata/9/9/6/metadata-77-0000007.tkl&do=286653.pdf&lang=en&pageno=1&pagestart=1&width=471.6%20pts&height=692.4%20pts&maxpage=212 Λυκούρης Ιωάννης, Συλλογή νομικών όρων : Ελληνικής αρχαιότητος-ρωμαϊκής εποχής-Βυζαντινής περιόδου-Φραγκοκρατίας-Ενετοκρατίας-Τουρκοκρατίας. Έκδοση Δικηγορικού Συλλόγου Πειραιώς,. 2004]
* [[Νεοκλής Σαρρής|Σαρρής Νεοκλής]], Οσμανική Πραγματικότητα. Συστηματική παρά-θεση δομών και λειτουργιών. 1990, Τ. 1: Το Δεσποτικό Κράτος, τ. 2: Η Δοσιματική Διοίκηση.[http://www.protoporia.gr/osmaniki-pragmatikotita-tomoi-2-p-76562.html] 
*Τσονιώτης Νίκος (2013),  *Η Ρωμαϊκή Αγορά της Αθήνας, από την ύστερη αρχαιότητα έως την Τουρκοκρατία: Αρχαιολογική έρευνα-ανασκαφικά δεδομένα.'' Διαλέξεις αρχαιολόγων της Α’ Εφορείας Προϊστορικών και Κλασικών Αρχαιοτήτων, Αθήνα, 13-5-2013. http://www.cycladic.gr/frontoffice/portal.asp?cpage=RESOURCE&cresrc=2869&cnode=22&clang=0
*Καπετανάκης Σταύρος (2011) Η Μάνη στη δεύτερη τουρκοκρατία, 1715-1821. Εκδ. «Αδούλωτη Μάνη».
* Παπαγιαννάκος Νικόλαος (2006) Μελετώντας την εξέλιξη της ναοδομίας στη ΝΑ Αττική κατά την όψιμη Τουρκοκρατία. Πρακτικά ΙΒ' Επιστημονικής Συνάντησης Ν.Α. Αττικής, Παλήνη 30 Νοεμβρίου - 3 Δεκεμβρίου 2006. Έκδοση: Εταιρία Μελετών Νοτιοανατολικής Αττικής, Καλύβια Θορικού Αττικής 2008
*Αναστασόπουλος Αντώνης (2003), «Οι χριστιανοί στην Τουρκοκρατία και οι οθωμανικές πηγές: η περίπτωση της Βέροιας, π. 1760-1770», Αριάδνη 9, 71-89.
*Γ. A. Πίκουλας (1999 δ)   Από την άμαξα στο υποζύγιο και από την οδό στο καλντερίμι [Δρόμοι και μεταφορές στο Βυζάντιο και την Τουρκοκρατία], Hόρος, 13 (1999) 245–258.
* Η αναγέννηση των οικισμών του ελληνικού χώρου κατά την όψιμη τουρκοκρατία. Δημητριάδης Ευάγγελος, περιοδικό «Αρχαιολογία & Τέχνες», Νο. 65, 1997.
*  Καρύδης Δημήτρης (1997) Πρώιμη τουρκοκρατία: πόλη και χωριό στην πρώιμη τουρκοκρατία. περιοδικό «Αρχαιολογία & Τέχνες», Νο. 65, 1997.
* Μαντοπούλου-Παναγιωτοπούλου Θάλεια, Χεκίμογλου Ευγάγγελος (1997)  Η Θεσσαλονίκη κατά την Τουρκοκρατία: Η οργάνωση της πόλης και τα μνημεία. περιοδικό «Αρχαιολογία & Τέχνες», Νο. 64, 1997


Κατηγορία:Οθωμανική περίοδος στα Βαλκάνια